# name
Efectes de les condicions d’il·luminació en el ritme d’activitat motora de la rata

# metadata.dc.contributor.other[].value
Universitat de Barcelona. Departament de Ciències Fisiològiques Humanes i de la Nutrició

# metadata.dc.description.abstract[].value
[cat] Aquest treball és un estudi de les característiques i propietats del Sistema Circadiari de la rata. El treball consta de 5 experiments diferents, realitzats tots ells amb una filosofia comú: es sotmeten els animals a diferents patrons d'il·luminació i a traves del seu ritme d'activitat motora s'infereix sobre les característiques que ha de tenir el sistema circadiari; s'entén que entre la senyal d'entrada (il·luminació) i la de sortida (activitat motora) hi ha l'acció del sistema circadiari de l'animal. Les conclusions a les que arriba l'autor un cop realitzats els 5 experiments són les següents: * El sistema que regula el ritme d'activitat motora de la rata és un sistema multioscil·lador. * Les rates poden sincronitzar a cicles simètrics de llum foscor de períodes compresos entre 22 i 28 hores. * Quan augmenta T augmenta la relació alfa/rho. * El tau en foscor constant depèn del període del cicle de llum foscor al qual ha estat sotmès prèviament l'animal. Aquesta relació segueix una funció polinòmica d'ordre 3, amb el punt d'inflexió en T pròxim a tau. * El patró diari d'activitat motora depèn del període del cicle extern, variant de forma gradual si T varia de forma gradual. * El patró diari d'activitat motora depèn de la intensitat de la llum, variant de forma gradual si la intensitat varia de forma gradual. * La pinealectomia no afecta el desenvolupament del ritme circadiari d'activitat motora, ni el seu tau ni el seu patró. * El patró d'activitat motora de les femelles és més estable que el dels mascles.

# metadata.dc.rights[].value
cc by (c) Vilaplana i Hortensi, Jordi, 2025

# metadata.dc.source[].value
Tesis Doctorals - Departament - Ciències Fisiològiques Humanes i de la Nutrició

# metadata.dc.title[].value
Efectes de les condicions d’il·luminació en el ritme d’activitat motora de la rata